text: UD Taradell - Derrota per golejada del femení en un mal partit del femení
  Mal partit del Taradell femení davant el Manresa amb qui va caure golejat per 0 a 5. Les noies de Joan Canó no es van trobar còmodes durant els 90 minuts i van ser superades per un rival superior, sobretot, gràcies a algunes jugadores del primer equip del Manresa que van reforçar el filial.
  El primer gol de les visitants al minut 21 va enfonsar les taradellenques que van ser incapaces de reaccionar i pràcticament no van crear perill a l'altra porteria. Només cal destacar una falta que Laura Donadeu va enviar al pal amb 0 a 1 i que hagués pogut canviar el signe del partit. Però del possible empat, i en els darrers minuts de la primera part, van arribar dos gols més que deixaven el partit molt difícil per les locals.
  A la segona part l'equip va sortir disposat a retallar la diferència, però un gol des de fora l'àrea amb la portera avançada deixava el partit sentenciat. Abans del final va arribar el cinquè. Amb la derrota, el Taradell se li escapa la quarta posició que ja està a sis punts i es complica la cinquena ja que per darrera hi té el Manresa amb un punt menys i el Gimnàstic amb dos punts menys.
  El Taradell és cinquè amb 31 punts i el proper partit el jugarà el 6 d'abril corresponent a l'ajornat amb el Montmajor.